Viikon kirje 17.4.2023

On aika lähteä

Lähes neljä vuotta sitten Marian kappelin päivystäjä, Tuomasmessuyhteisön pappi Pirjo Kantala jäi eläkkeelle ja hän kirjoitti tuohon ajankohtaan sopivan rukouksen. Otin rukouksen talteen ja päätin käyttää, kun se tulee itselleni ajankohtaiseksi. Nyt tuo rukous on ajankohtainen elämässäni. Helatorstaina 9.5. klo 11 on Kittilän kirkossa messu, jossa on lähtösaarnani. Jään siitä lomalle ja aikanaan siirryn eläkkeelle. Tervetuloa mukaan messuamaan!

Rukous työn päättyessä

Jumala,

sinun käsiisi jätän tekemäni työn,

kaikki hyvät hetket ja onnistumiset.

Sinun käsiisi jätän kaikki kohtaamani ihmiset,

kaikki, jotka ovat minua työssäni tukeneet ja auttaneet,

kaikki, jotka ovat jakaneet työn taakan kanssani.

Sinun käsiisi jätän myös epäonnistumiseni ja erehdykseni,

sinä voit muuttaa ne mahdollisuuksiksi kohti parempaa.

Sinun käsiisi jätän myös surun siitä, mikä elämässä ei toteutunut.

Anna surun muuttua eteenpäin vieväksi voimaksi.

Sinun käsiisi jätän kaiken sen pelon ja epävarmuuden,

jota tunnen tulevaisuuden edessä.

Sinun käsiisi jätän koko elämäni.

Älä koskaan jätä minua.

Kaikesta olemistani kohdanneesta rakkaudesta ja hyvyydestä kiitän sinua.

Aamen

Pirjo Kantalan sanoittamaan, työn jättävän rukoukseen, minun on helppo liittyä. Silti haluaisin sanoa erityiskiitokset kymmenille työtovereille, Marian kappelin vapaaehtoisille päivystäjille, jotka ovat eri tavoin, yli 17 vuoden ajan uskollisesti palvelleet Marian kappelissa kävijöitä. Niiden kohtaamisten muistot ovat siunanneet ja kannatelleet eri puolilla maailmaa tulleita.

Jääkää Herran haltuun!

Meri Tirroniemi

Rovasti